कर्कट राशिका व्यक्तिहरुको लागि आजको दिन ग्रहको गोचर प्रभाव सकारात्मक देखिएको छ । जसको कारणले तपाईँमा पराक्रम बढेर आउने र काममा रुचि बढ्ने तथा सफलता मिल्नेछ भने नविन कार्ययोजनाको जमर्को हुनसक्ने छ । उत्साह तथा उमङ्ग छाउने छ । समयको सदुपयोग गर्नाले व्यवसायिक प्रगती एवं लाभ हुने र सन्तुष्टि मिल्नेछ । सहयोगीहरु पनि मिल्ने छन् । साथै परिश्रमले सफल भैनेछ । प्रतिस्पर्धा तथा खेलकुद आदिमा सफलता मिल्ने छ भने अभिष्ट कार्य सिद्धि हुनेछ । दाजुभाईबीचको द्वन्द पनि सुल्झाउन सकिनेछ । आज तपाईँको लागि तीन अङ्क, हरियो रङ्गको प्रयोग तथा माता भवानीको स्तुति गर्नु शुभप्रद हुनेछ ।
